Henrik Koefoed

Henrik Koefoed Jensen R.1 (født 25. november 1955 i Kalvehave) er en dansk skuespiller og tegnefilmsdubber. Han lægger stemme til Timon og er desuden kendt som den ene fjerdedel af Ørkenens Sønner.

Opvækst og uddannelse 
Koefoed er født og opvokset i Kalvehave på Sydsjælland. Hans forældre drev Hotel Færgegaarden i Kalvehave.
Han gik i Kalvehave Skole. I en alder af 8 år kom Koefoed med i drengegarden Prins Jørgens Garde i Vordingborg, hvor han i første omgang forsøgte at spille trommer. Da de fandt ud af, at han kunne læse noder, begyndte han i stedet til at spille fløjte. Han lærte at marchere og eksercits. Efter nogle år kom han i musikkorpset, hvor han lærte at spille althorn og senere trækbasun. I 1972 var han blevet 16 år og var for stor til drengegarden og stoppede derfor. Koefoed opnåede realeksamen fra Stensved Centralskole.

Han ville oprindeligt have spillet trækbasun i et symfoniorkester, så han studerede trombone på Nordjysk Musikkonservatorium, hvor han var i to år. Herefter skulle han til optagelsesprøve ved hovedskolen, men da han glemte at øve sig, kom han ikke videre. Han blev i stedet uddannet fra Statens Teaterskole, hvor han blev færdig i 1980.
Hans første rolle var i Annie Get Your Gun på Aalborg Teater som statist.

Karriere 

Han har optrådt på en række teatre; mest på Det Kongelige Teater, hvor han i flere omgange har været en del af teatrets faste ensemble. Her har han medvirket i Én tjener og to herrer, Don Ranudo, Nero, Der var engang, Den vægelsindede, Onkel Vanja, Farvel Thomas og Regnormenes liv.

I de sidste mange år er han kendt for sin tilknytning til det lumre firkløver Ørkenens Sønner. Han spiller sammen med Niels Olsen, Søren Pilmark og Asger Reher. Hans rolle hedder Yassirfir Dosirfem, som er logens dyreven. Henrik Koefoed er musikalsk indpisker under indstudering af sangene, og samtidigt arrangør af flere af gruppens korarrangementer.

I TV har han bl.a. medvirket i serierne Mor er major, TAXA, Edderkoppen, Rejseholdet, Nikolaj og Julie og Krøniken.

Han har haft roller i tv-julekalenderne Nissebanden i Grønland, Jul i Juleland, Hallo det er jul, Krummernes Jul, Julestjerner, og Tinka og Sjælens Spejl

Han har også medvirket i kortfilmen Gråvejr.

Koefoed er endvidere tilknyttet lydbogsforlaget Momo - Skuespillernes Lydbogsværksted, hvor han har indlæst flere lydbøger.

I 2016 vandt han sammen med Søren Pilmark 1 mio. kr. i tv-quizzen Hvem vil være millionær?. Kofoed donerede sin gevinst til Lukashuset for terminalt syge børn.

Hæder 

Koefoed blev gjort til Ridder af Dannebrog den 3. december 1999. I 2009, igen på Ludvig Holbergs fødselsdag, blev han slået til Ridder af 1. grad af Dannebrog.

I 2017 blev han gjort til æreskunstner i Østermarie og fik Henrik Koefoeds Oase opkaldt efter sig. Den ligger 20 m fra Dagli'Brugsen.

I 2019 modtog han Årets Dirch ved Revyernes Revy.

Filmografi

Film

Tv-serier

Revyer 

 Bornholmerrevyen – 2000
 Cirkusrevyen – 1992 & 2018
 Hjørringrevyen – 1982, 1984, 1986 & 1988
 Kolding Fjord-revyen – 1990
 Mogenstrup Kro – 1985 & 1987
 Nykøbing F. Revyen – 2013 & 2019
 Pejsegården Brædstrup – 1991
 Tam Tam i Glassalen – 2016
 Tivoli Frihedens revyer (Aarhus) – 1980
 Trouville Hornbæk – 1990

Referencer

Eksterne henvisninger 

 

Skuespillere fra Danmark
Tegnefilmsdubbere fra Danmark
Riddere af Dannebrog
Modtagere af Ole Haslunds Kunstnerfonds legat
Personer i Kraks Blå Bog